Алайнерите представляват съвременна система за изправяне на зъбите. Алайнерите са шини за зъби, които обаче имат незаменимото свойство почти да не се забелязват, защото са прозрачни. Освен това алайнерите могат лесно да се свалят и слагат, за разлика от брекетите. Едно от най-големите предимства на алайнерите е, че обикновено дават резултат много бързо – само за няколко месеца успяват да направят зъбите ни равни и красиви, а усмивката ни – неузнаваема. Друго важно предимство, което имат алайнерите пред някои от класическите методи за извайване на усмивката, е това, че могат да се носят и от хора, които „работят с лицето си“, защото са почти невидими.